text: সৌদিতে মৃত বাংলাদেশির লাস দাফন পাকিস্তানে | আমাদের সময়.কম – AmaderShomoy.com
  প্রকাশের সময় : January 17, 2020, 12:16 pm
  আপডেট সময় : January 17, 2020 at 12:16 pm
  নিউজ ডেস্ক : মরদেহ আসার কথা বাংলাদেশে। কিন্তু চলে গেছে পাকিস্তানে। দাফনও হয় সেখানে। সৌদি আরবে মারা যাওয়া কুমিল্লার রুহুল আমিনের মরদেহ নিয়ে ঘটেছে এ ঘটনা। চ্যানেল ২৪
  সৌদি কিং ফয়সাল হাসপাতালের গাফিলতিকে দুষছে, বাংলাদেশ দূতাবাস। গেলো চার দশকে ভাগ্য ফেরাতে যত মানুষ বিদেশ পাড়ি জমিয়েছেন, তার তিনভাগের এক ভাগেরই গন্তব্য সৌদিআরব। ১৯৭৬ থেকে এ পর্যন্ত প্রায় ৪০ লাখ নারী ও পুরুষ কর্মী গেছেন তেলসমৃদ্ধ দেশটিতে।
  দুবছর আগে, দুই ছেলে আর স্ত্রীকে রেখে সৌদি আরবে পাড়ি জমান কুমিল্লার পীর কাশিমপুরের বাসিন্দা রুহুল আমিন। গেলো ১৬ ই ডিসেম্বর মস্তিস্কে রক্তক্ষরণে, কিং ফয়সাল হাসপাতালে মারা যান রুহুল।
  চীনফেরত যাত্রীরা ঝুঁকি বাড়াচ্ছেন ≣ [১] বাগেরহাটে ইপিজেডে শ্রমিকদের চাকুরিচ্যুতির ভয় দেখিয়ে জোর করে কাজ করানো হচ্ছে ≣ [১] ভারতের বিশাখাপত্তনমে রাসায়নিক কারখানার গ্যাস লিক [২] নিহত ১১, আহত সহস্রাধিক
  নিয়ম অনুযায়ী মরদেহ দেশে আনতে বাংলাদেশ দূতাবাসের মাধ্যমে সব প্রক্রিয়াও শেষ করা হয়। ঠিক হয় দিনক্ষণও। রুহুলের মৃত্যুর খবরের ধাক্কা পরিবারের সদস্যরা সামলে না উঠতেই, খবর আসে মরদেহ পাকিস্তানে দাফনের।
  সৌদি আরব শ্রম কাউন্সিলর আমিনুল ইসলাম জানান, আমরা সরাসরি হাসপাতাল কর্তৃপক্ষকেই দোষারোপ করছি। তারাই এই কফিনটি রিলিজ করেছে। মৃত ব্যক্তির নিয়োগকারী কর্তৃক গর্ভনর অফিসে অভিযোগ দায়ের করা হয়েছে। আর আমাদের পক্ষ থেকে পররাষ্ট্র মন্ত্রনালয়ে আমরা বিষয়টি জানিয়েছি।
  অভিবাসন বিশেষজ্ঞদের মতে, কাজের চাপসহ নানা কারণে প্রতি বছরই বাড়ছে প্রবাসে বাংলাদেশি কর্মীদের মৃত্যুর হার। গেলো বছর হৃদরোগ, মস্তিস্কে রক্তক্ষরণ ও দুর্ঘটনায় সৌদি আরব থেকে চার হাজারেরও বেশি বাংলাদেশির মরদেহ দেশে আনা হয়েছে। অনুলিখন : রাকিবুল